CELEX: 52017PC0602
Language: sk
Date: 2017-10-18
Title: Návrh ROZHODNUTIE RADY o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy na zmeny predpisov OSN č. 12, 14, 16, 17, 43, 44, 46, 48, 49, 110, 121, 129 a 134, globálnych technických predpisov OSN č. 6 a 15, rokovacieho poriadku fóra WP.29 a všeobecných usmernení týkajúcich sa postupov OSN pri tvorbe predpisov a prechodných ustanovení v predpisoch OSN a pokiaľ ide o návrhy na tri nové predpisy OSN, jeden nový globálny technický predpis OSN a návrh novej spoločnej rezolúcie

EURÓPSKA KOMISIA
            V Bruseli18. 10. 2017
            COM(2017) 602 final
            2017/0262(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy na zmeny predpisov OSN č. 12, 14, 16, 17, 43, 44, 46, 48, 49, 110, 121, 129 a 134, globálnych technických predpisov OSN č. 6 a 15, rokovacieho poriadku fóra WP.29 a všeobecných usmernení týkajúcich sa postupov OSN pri tvorbe predpisov a prechodných ustanovení v predpisoch OSN a pokiaľ ide o návrhy na tri nové predpisy OSN, jeden nový globálny technický predpis OSN a návrh novej spoločnej rezolúcie
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Európska hospodárska komisia Organizácie Spojených národov (EHK OSN) na medzinárodnej úrovni vypracováva harmonizované požiadavky, ktorých cieľom je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia.
            
            
               V súlade s rozhodnutím Rady 97/836/ES z 27. novembra 1997 Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“) a v súlade s rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda), Únia pristúpila k paralelnej dohode.
            
            
               Zasadnutia Svetového fóra EHK OSN pre harmonizáciu predpisov o vozidlách („WP.29“) sa konajú v každom kalendárnom roku trikrát – v marci, júni a novembri. Na každom zasadnutí sa s cieľom zohľadniť technický pokrok prijímajú nové predpisy OSN, nové globálne technické predpisy OSN a/alebo zmeny existujúcich predpisov OSN či globálnych technických predpisov OSN. Pred každým zasadnutím WP.29 tieto zmeny prijme jedna zo šiestich pracovných skupín pôsobiacich v rámci WP.29.
            
            
               Následne sa na zasadnutí WP.29 uskutoční záverečné hlasovanie o prijatí zmien, dodatkov a korigend za predpokladu, že sa dosiahne kvórum a že návrh schváli kvalifikovaná väčšina zmluvných strán. EÚ je v rámci WP.29 zmluvnou stranou dvoch dohôd (dohody z roku 1958 a dohody z roku 1998). Zakaždým sa vypracuje rozhodnutie Rady označované ako „mega rozhodnutie“, ktoré obsahuje zoznam predpisov, zmien, dodatkov a korigend a ktoré oprávňuje Komisiu hlasovať v mene Únie na každom zasadnutí WP.29.
            
            
               Predkladané rozhodnutie Rady určuje pozíciu Únie pri hlasovaní o predpisoch, zmenách, dodatkoch a korigendách predložených na hlasovanie na novembrovom zasadnutí WP.29, ktoré sa uskutoční v dňoch 13. až 17. novembra 2017.
            
            
               •Súlad s existujúcimi ustanoveniami v tejto oblasti politiky
            
            
               Tento návrh dopĺňa politiku Únie v oblasti vnútorného trhu, pokiaľ ide o automobilový priemysel, a je s ňou v plnom súlade.
            
            
               Systém WP.29 posilňuje medzinárodnú harmonizáciu noriem pre vozidlá. Dohoda z roku 1958 zohráva pri plnení tohto cieľa kľúčovú úlohu, keďže výrobcovia z EÚ sa môžu riadiť spoločným súborom predpisov o typovom schvaľovaní s vedomím, že ich výrobok bude zmluvnými stranami uznaný za vyhovujúci ich vnútroštátnym právnym predpisom. Vďaka tomuto systému mohlo byť napríklad nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa dohody z roku 1958.
            
            
               Podobný prístup sa zvolil pri smernici 2007/46/ES, ktorou sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa vytvoril harmonizovaný rámec zahŕňajúci správne ustanovenia a všeobecné technické požiadavky na všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ v oblasti typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia uvedenej smernice sa predpisy OSN čoraz viac začleňujú do právnych predpisov Únie v rámci typového schvaľovania EÚ.
            
            
               •Súlad s ostatnými politikami Únie
            
            
               Systém WP.29 súvisí s politikou Únie v oblasti konkurencieschopnosti, na ktorú má táto iniciatíva pozitívny vplyv. Tento návrh je takisto v súlade s politikami Únie v oblasti dopravy a energetiky, ktoré sa náležite zohľadňujú v procese prípravy a prijímania predpisov OSN, na ktoré sa vzťahuje dohoda z roku 1958.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Právnym základom tohto návrhu je článok 114 v spojení s článkom 218 ods. 9 Zmluvy o fungovaní Európskej únie.
            
            
               •Subsidiarita
            
            
               Hlasovať za medzinárodné nástroje, akými sú návrhy predpisov OSN, zmeny predpisov OSN a návrhy globálnych technických predpisov, a začleniť ich do systému Únie v oblasti typového schvaľovania motorových vozidiel môže len Únia. Takto sa nielen zabráni fragmentácii vnútorného trhu, ale sa aj zabezpečia zhodné normy v oblasti životného prostredia a bezpečnosti v celej Únii. Ďalšou výhodou sú úspory z rozsahu: výrobky sa môžu vyrábať pre celý trh Únie a dokonca aj pre medzinárodný trh bez toho, aby ich bolo treba prispôsobiť na získanie vnútroštátneho typového schválenia v každom jednom členskom štáte.
            
         
         
            
               Tento návrh je preto v súlade so zásadou subsidiarity.
            
            
               •Proporcionalita
            
            
               
                  Toto rozhodnutie Rady oprávňuje Komisiu hlasovať v mene Únie a v súlade s článkom 5 ods. 1 rozhodnutia Rady 97/836/ES je primeraným nástrojom na stanovenie jednotnej pozície EÚ v EHK OSN, pokiaľ ide o hlasovanie o pracovných dokumentoch navrhnutých v programe zasadnutia WP.29. Tento návrh je preto v súlade so zásadou proporcionality, keďže neprekračuje rámec toho, čo je nevyhnutné na dosiahnutie cieľa, ktorým je zabezpečiť riadne fungovanie vnútorného trhu a zároveň vysokú úroveň bezpečnosti a ochrany verejnosti.
               
            
            
               •Výber nástroja
            
            
               V článku 218 ods. 9 ZFEÚ sa vyžaduje, aby sa pozícia, ktorá sa má prijať v mene Únie v rámci orgánu zriadeného medzinárodnou dohodou, určila rozhodnutím Rady.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               Nevzťahuje sa.
            
            
               •Konzultácie so zainteresovanými stranami
            
            
               Nevzťahuje sa.
            
            
               •Získavanie a využívanie expertízy
            
            
               Externá expertíza nie je v prípade tohto návrhu relevantná. Preskúmal ho však technický výbor pre motorové vozidlá.
            
            
               •Posúdenie vplyvu
            
            
               Tento návrh nemôže byť predmetom posúdenia vplyvu, keďže nie je legislatívnej povahy a nie sú dostupné ani možné žiadne alternatívne možnosti politiky.
            
            
               •Regulačná vhodnosť a zjednodušenie
            
            
               Iniciatíva nemá negatívne dôsledky, pokiaľ ide o administratívnu záťaž, keďže odkazmi na zmeny pripojenými k mega rozhodnutiu sa pre podniky vrátane MSP nezavedú žiadne nové povinnosti v oblasti podávania správ ani iné administratívne povinnosti. Cieľom je naopak administratívnu záťaž znížiť, keďže uplatňovanie celosvetovo harmonizovaných požiadaviek umožňuje výrobcom predkladať dokumentáciu o schválení systémov a komponentov nielen v EÚ, ale aj na vývozných trhoch krajín, ktoré sú zmluvnými stranami dohody z roku 1958, ale nie sú členmi EÚ.
            
            
               Návrh má veľmi pozitívny vplyv na konkurencieschopnosť automobilového priemyslu EÚ a medzinárodný obchod. Prijatie medzinárodne harmonizovaných predpisov o vozidlách obchodnými partnermi EÚ sa považuje za najlepší spôsob odstránenia necolných prekážok obchodu a otvorenia trhu alebo rozšírenia prístupu naň pre podniky z EÚ pôsobiace v automobilovom priemysle.
            
            
               •Základné práva
            
            
               Návrh nemá žiadne dôsledky z hľadiska ochrany základných práv.
            
            
               4.VPLYV NA ROZPOČET
            
         
         
            
               Táto iniciatíva nemá žiadny vplyv na rozpočet.
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Nevzťahuje sa.
            
            
               •Vysvetľujúce dokumenty (v prípade smerníc)
            
            
               Nevzťahuje sa.
            
            
               •Podrobné vysvetlenie konkrétnych ustanovení návrhu
            
            
               V návrhu sa stanovuje pozícia Únie pri hlasovaní o:
            
            
               –návrhoch na zmeny predpisov OSN č. 12, 14, 16, 17, 43, 44, 46, 48, 49, 110, 121, 129 a 134,
            
            
               –návrhoch na zmeny globálnych technických predpisov OSN č. 6 a 15,
            
            
               –návrhoch na tri nové predpisy OSN o medzinárodnom typovom schvaľovaní celých vozidiel, systémoch tiesňových volaní v prípade nehody (AECS) a systémoch kotvových úchytiek pre detské sedačky,
            
            
               –návrhu nového globálneho technického predpisu OSN o bezpečnosti elektrických vozidiel,
            
            
               –návrhu novej spoločnej rezolúcie (M.R.3) k dohodám z rokov 1958 a 1998 o kvalite vzduchu v interiéri vozidiel (VIAQ)
            
            
               –návrhu na zmenu všeobecných usmernení týkajúcich sa postupov OSN pri tvorbe predpisov a prechodných ustanovení v predpisoch OSN, ako aj o
            
            
               –návrhu na zmenu rokovacieho poriadku WP.29.
            
            
               2017/0262 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy na zmeny predpisov OSN č. 12, 14, 16, 17, 43, 44, 46, 48, 49, 110, 121, 129 a 134, globálnych technických predpisov OSN č. 6 a 15, rokovacieho poriadku fóra WP.29 a všeobecných usmernení týkajúcich sa postupov OSN pri tvorbe predpisov a prechodných ustanovení v predpisoch OSN a pokiaľ ide o návrhy na tri nové predpisy OSN, jeden nový globálny technický predpis OSN a návrh novej spoločnej rezolúcie
            
            
               RADA EURÓPSKEJ ÚNIE,
            
         
         
            
               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Rozhodnutím Rady 97/836/ES
                  1
                Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“).
            
            
               (2)Rozhodnutím Rady 2000/125/ES
                  2
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“).
            
            
               (3)Smernicou Európskeho parlamentu a Rady 2007/46/ES
                  3
                sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia smernice 2007/46/ES sa predpisy OSN čoraz viac začleňujú do právnych predpisov Únie.
            
            
               (4)Na základe skúseností a technického vývoja je potrebné prispôsobiť požiadavky týkajúce sa určitých prvkov alebo vlastností, na ktoré sa vzťahujú predpisy EHK OSN č. 12, 14, 16, 17, 43, 44, 46, 48, 49, 110, 121, 129 a 134 a globálne technické predpisy č. 6 a 15.
            
            
               (5)S cieľom stanoviť jednotné ustanovenia týkajúce sa medzinárodného typového schvaľovania celých vozidiel, systémov tiesňových volaní v prípade nehody (AECS) a systémov kotvových úchytiek pre detské sedačky treba prijať návrhy nových predpisov OSN týkajúcich sa týchto tém.
            
            
               (6)V záujme stanovenia jednotných ustanovení týkajúcich sa bezpečnosti elektrických vozidiel treba prijať návrh globálneho technického predpisu OSN.
            
            
               (7)S cieľom stanoviť ustanovenia a harmonizovaný postup skúšania, pokiaľ ide o meranie emisií z interiéru vozidiel, čím sa zohľadnia existujúce normy, treba v rámci revidovanej dohody z roku 1958 a paralelnej dohody prijať návrh novej spoločnej rezolúcie (M.R.3) o kvalite vzduchu v interiéri vozidiel (VIAQ).
            
            
               (8)V záujme objasnenia postupov pri tvorbe predpisov v nadväznosti na revíziu 3 Dohody Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov
                  4
               , s cieľom zjednodušiť budúcu prácu podporných orgánov Svetového fóra pre harmonizáciu predpisov o vozidlách (WP.29), zabrániť rozdielnemu chápaniu a zaistiť dobrú regulačnú prax treba nahradiť Všeobecné usmernenia týkajúce sa regulačných postupov OSN a prechodných ustanovení v predpisoch OSN.
            
            
               (9)S cieľom umožniť mimovládnym organizáciám, ktorým nebol v rámci Hospodárskej a sociálnej rady OSN priznaný poradný status, aby sa mohli zúčastňovať na zasadnutiach WP.29 ako poradcovia, treba pozmeniť rokovací poriadok WP.29.
            
            
               (10)Je vhodné stanoviť pozíciu, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených predpisov OSN,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má v mene Únie prijať v správnom výbore revidovanej dohody z roku 1958 a vo výkonnom výbore paralelnej dohody v období od 13. do 17. novembra 2017, je hlasovať za návrhy uvedené v prílohe k tomuto rozhodnutiu.
            
            
               Článok 2
            
            
               Toto rozhodnutie je určené Komisii.
            
            
               V Bruseli
            
            
               
                     Za Radu
               
            
         
         
            
               
                     predseda
               
            
         
         
            
                  
                     (1)
                  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).
               
               
                  
                     (2)
                  Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).
               
               
                  
                     (3)
                  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
               
               
                  
                     (4)
                  Schválená v mene Únie rozhodnutím Rady (EÚ) 2016/1790 z 12. februára 2016 (Ú. v. EÚ L 274, s. 2, 11.10.2016).
               
            
      
    ---documentbreak--- 
      
         
               EURÓPSKA KOMISIA
            V Bruseli18. 10. 2017
            COM(2017) 602 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy na zmeny predpisov OSN č. 12, 14, 16, 17, 43, 44, 46, 48, 49, 110, 121, 129 a 134, globálnych technických predpisov OSN č. 6 a 15, rokovacieho poriadku fóra WP.29 a všeobecných usmernení týkajúcich sa postupov OSN pri tvorbe predpisov a prechodných ustanovení v predpisoch OSN a pokiaľ ide o návrhy na tri nové predpisy OSN, jeden nový globálny technický predpis OSN a návrh novej spoločnej rezolúcie
            
               
         
         
            
               PRÍLOHA
            
            
               Poznámka: Všetky dokumenty uvedené v nasledujúcej tabuľke sú verejne dostupné na tejto adrese:
            
            
               http://www.unece.org/trans/main/wp29/wp29wgs/wp29gen/gen2017.html
            
            
            
            
                     
                        Predpis č.
                     
                  
                  
                     
                        Názov predpisu
                     
                  
                  
                     
                        Referenčné číslo dokumentu
                     
                  
               
                     
                        12
                     
                  
                  
                     
                        Návrh dodatku 5 k sérii zmien 04 predpisu OSN č. 12 (mechanizmus riadenia)
                     
                  
                  
                     
                        ECE/TRANS/WP.29/2017/118
                     
                  
               
                     
                        14
                     
                  
                  
                     
                        Návrh série zmien 08 predpisu OSN č. 14 (kotvové úchytky bezpečnostných pásov)
                     
                  
                  
                     
                        ECE/TRANS/WP.29/2017/119
                     
                  
               
                     
                        14
                     
                  
                  
                     
                        Návrh série zmien 08 predpisu OSN č. 14 (kotvové úchytky bezpečnostných pásov)
                     
                  
                  
                     
                        ECE/TRANS/WP.29/2017/128
                     
                  
               
                     
                        16
                     
                  
                  
                     
                        Návrh dodatku 10 k sérii zmien 06 a dodatku 2 k sérii zmien 07 predpisu OSN č. 16 (bezpečnostné pásy)
                     
                  
                  
                     
                        ECE/TRANS/WP.29/2017/120
                     
                  
               
                     
                        17
                     
                  
                  
                     
                        Návrh korigenda 1 k revízii 5 k predpisu OSN č. 17 (pevnosť sedadiel)
                     
                  
                  
                     
                        ECE/TRANS/WP.29/2017/121
                     
                  
               
                     
                        17
                     
                  
                  
                     
                        Návrh dodatku 4 k sérii zmien 08 predpisu OSN č. 17 (pevnosť sedadiel)
                     
                  
                  
                     
                        ECE/TRANS/WP.29/2017/122
                     
                  
               
                     
                        43
                     
                  
                  
                     
                        Návrh dodatku 6 k sérii zmien 01 predpisu OSN č. 43 (bezpečnostné zasklievacie materiály)
                     
                  
                  
                     
                        ECE/TRANS/WP.29/2017/111
                     
                  
               
                     
                        43
                     
                  
                  
                     
                        Návrh korigenda 6 k revízii 3 predpisu OSN č. 43 (bezpečnostné zasklievacie materiály)
                     
                  
                  
                     
                        ECE/TRANS/WP.29/2017/112
                     
                  
               
                     
                        43
                     
                  
                  
                     
                        Návrh korigenda 1 k revízii 4 predpisu OSN č. 43 (bezpečnostné zasklievacie materiály)
                     
                  
                  
                     
                        ECE/TRANS/WP.29/2017/117
                     
                  
               
                     
                        44
                     
                  
                  
                     
                        Návrh dodatku 13 k sérii zmien 04 predpisu OSN č. 44 (detské zadržiavacie systémy)
                     
                  
                  
                     
                        ECE/TRANS/WP.29/2017/123
                     
                  
               
                     
                        46
                     
                  
                  
                     
                        Návrh dodatku 5 k sérii zmien 04 predpisu OSN č. 46 (zariadenia pre nepriamy výhľad)
                     
                  
                  
                     
                        ECE/TRANS/WP.29/2017/113
                     
                  
               
                     
                        48
                     
                  
                  
                     
                        Návrh dodatku 10 k sérii zmien 06 predpisu OSN č. 48 (montáž zariadení na osvetlenie a svetelnú signalizáciu)
                     
                  
                  
                     
                        ECE/TRANS/WP.29/2017/110
                     
                  
               
                     
                        49
                     
                  
                  
                     
                        Návrh dodatku 9 k sérii zmien 05 predpisu OSN č. 49 [vznetové a zážihové motory (poháňané LPG a CNG)]
                     
                  
                  
                     
                        ECE/TRANS/WP.29/2017/129
                     
                  
               
                     
                        49
                     
                  
                  
                     
                        Návrh dodatku 5 k sérii zmien 06 predpisu OSN č. 49 [vznetové a zážihové motory (poháňané LPG a CNG)]
                     
                  
                  
                     
                        ECE/TRANS/WP.29/2017/130
                     
                  
               
                     
                        110
                     
                  
                  
                     
                        Návrh dodatku 7 k sérii zmien 01 predpisu OSN č. 110 (vozidlá poháňané CNG a LNG)
                     
                  
                  
                     
                        ECE/TRANS/WP.29/2017/114
                     
                  
               
                     
                        110
                     
                  
                  
                     
                        Návrh dodatku 1 k sérii zmien 02 predpisu OSN č. 110 (vozidlá poháňané CNG a LNG)
                     
                  
                  
                     
                        ECE/TRANS/WP.29/2017/115
                     
                  
               
                     
                        121
                     
                  
                  
                     
                        Návrh dodatku 2 k sérii zmien 01 predpisu OSN č. 121 (označenie ovládačov, kontroliek a indikátorov)
                     
                  
                  
                     
                        ECE/TRANS/WP.29/2017/116
                     
                  
               
                     
                        129
                     
                  
                  
                     
                        Návrh dodatku 6 k predpisu OSN č. 129 (zdokonalené detské zadržiavacie systémy)
                     
                  
                  
                     
                        ECE/TRANS/WP.29/2017/124
                     
                  
               
                     
                        129
                     
                  
                  
                     
                        Návrh dodatku 3 k sérii zmien 01 predpisu OSN č. 129 (zdokonalené detské zadržiavacie systémy)
                     
                  
                  
                     
                        ECE/TRANS/WP.29/2017/125
                     
                  
               
                     
                        129
                     
                  
                  
                     
                        Návrh dodatku 2 k sérii zmien 02 predpisu OSN č. 129 (zdokonalené detské zadržiavacie systémy)
                     
                  
                  
                     
                        ECE/TRANS/WP.29/2017/126
                     
                  
               
                     
                        134
                     
                  
                  
                     
                        Návrh dodatku 3 k predpisu OSN č. 134 [vozidlá poháňané vodíkom a palivovými článkami (HFCV)]
                     
                  
                  
                     
                        ECE/TRANS/WP.29/2017/127
                     
                  
               
                     
                        Nový predpis OSN 0
                     
                  
                  
                     
                        Návrh nového predpisu OSN č. 0 o medzinárodnom schvaľovaní celých vozidiel
                     
                  
                  
                     
                        ECE/TRANS/WP.29/2017/108
                     
                  
               
                     
                        Nový predpis OSN
                     
                  
                  
                     
                        Návrh nového predpisu OSN č. XXX o systémoch tiesňových volaní v prípade nehody (AECS)
                     
                  
                  
                     
                        ECE/TRANS/WP.29/2017/132
                     
                  
               
                     
                        Nový predpis OSN
                     
                  
                  
                     
                        Návrh nového predpisu OSN č. XXX o systémoch kotvových úchytiek ISOFIX, kotvových úchytkách horného popruhu ISOFIX a miestach na sedenie typu i-Size
                     
                  
                  
                     
                        ECE/TRANS/WP.29/2017/133
                     
                  
               
            
                     
                        GTP č.
                     
                  
                  
                     
                        Názov bodu programu rokovania
                     
                  
                  
                     
                        Referenčné číslo dokumentu
                     
                  
               
                     
                        GTP OSN (nový)
                     
                  
                  
                     
                        Návrh nového globálneho technického predpisu OSN o bezpečnosti elektrických vozidiel (EVS)
                     
                  
                  
                     
                        ECE/TRANS/WP.29/2017/138
                     
                  
               
                     
                        GTP OSN č. 15
                     
                  
                  
                     
                        Návrh zmeny 3 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)]
                     
                  
                  
                     
                        ECE/TRANS/WP.29/2017/140
                     
                  
               
                     
                        GTP OSN č. 6
                     
                  
                  
                     
                        Návrh korigenda 2 globálneho technického predpisu OSN č. 6 (materiály bezpečnostného zasklenia)
                     
                  
                  
                     
                        ECE/TRANS/WP.29/2017/142
                     
                  
               
            
                     
                        Predpis
                     
                  
                  
                     
                        Názov bodu programu rokovania
                     
                  
                  
                     
                        Referenčné číslo dokumentu
                     
                  
               
                     
                        UN M.R.3
                     
                  
                  
                     
                        Návrh novej spoločnej rezolúcie (M.R.3) k dohodám z rokov 1958 a 1998 o kvalite vzduchu v interiéri vozidiel (VIAQ)
                     
                  
                  
                     
                        ECE/TRANS/WP.29/2017/136
                     
                  
               
                     
                        Všeobecné usmernenia OSN
                     
                  
                  
                     
                        Návrh všeobecných usmernení týkajúcich sa postupov Organizácie Spojených národov pri tvorbe predpisov a prechodných ustanovení v predpisoch OSN
                     
                  
                  
                     
                        ECE/TRANS/WP.29/2017/107 & /107/Corr.1 & /107/Add.1
                     
                  
               
                     
                        Rokovací poriadok WP.29
                     
                  
                  
                     
                        Návrh na zmeny rokovacieho poriadku WP.29
                     
                  
                  
                     
                        ECE/TRANS/WP.29/2017/137